**B I L J E Š K E**

za javnu objavu

UZ FINANCIJSKE IZVJEŠTAJE

ZA 01.01. – 31.12.2017. GODINE

SADRŽAJ:

1. UVOD
   1. OSNOVE ZA SASTAVLJANJE FINANCIJSKIH IZVJEŠTAJA
   2. ZNAČAJNE RAČUNOVODSTVENE POLITIKE
   3. POLITIKA ISKAZIVANJA IMOVINE
   4. POLITIKA ISKAZIVANJA PLAĆENIH TROŠKOVA BUDUĆEG RAZDOBLJA I OBRAČUNATIH PRIHODA
   5. POLITIKA ISKAZIVANJA OBVEZA
   6. ODGOĐENO PLAĆANJE TROŠKOVA I PRIHOD BUDUĆEG RAZDOBLJA
2. BILJEŠKE UZ POZICIJE BILANCE

AKTIVA

2.1. DUGOTRAJNA IMOVINA

2.2. KRATKOTRAJNA IMOVINA

2.3. PLAĆENI TROŠKOVI BUDUĆEG RAZDOBLJA

2.4. IZVANBILANČNI ZAPISI

PASIVA

2.5. KAPITAL I REZERVE

2.6. KRATKOROČNE OBVEZE

2.7. ODGOĐENO PLAĆANJE TROŠKOVA I PRIHOD BUDUĆEG RAZDOBLJA

1. BILJEŠKE UZ POZICIJE RAČUNA DOBITI I GUBITKA
   1. POSLOVNI PRIHODI
   2. POSLOVNI RASHODI
   3. FINANCIJSKI PRIHODI
   4. FINANCIJSKI RASHODI
   5. DOBIT/GUBITAK RAZDOBLJA
   6. POREZ NA DOBIT
2. SPOROVI I POTENCIJALNE OBVEZE
3. DOGAĐAJI POSLIJE BILANCE
4. PRIHVAĆANJE I OBJAVA FINANCIJSKIH IZVJEŠTAJA

**1. OPĆI PODACI**

Tvrtka Odvodnja Samobor društvo s ograničenom odgovornošću za odvodnju i pročišćavanje otpadnih voda, MBS: 080884061, nastala je postupku odvajanja (od Komunalca d.o.o. OIB: 17055681355) s osnivanjem, te je Rješenjem Trgovačkog suda u Zagrebu broj Tt-13/27804-2 upisana u Sudski registar dana 04. prosinca 2013. godine.

Skraćeni naziv tvrtke je ODVODNJA SAMOBOR d.o.o.

OIB: 87815496618, MB: 04144724

Osnivač Društva je Grad Samobor, Samobor, Trg kralja Tomislava 5, OIB: 33544271925.

Sjedište Društva nalazi se u Ulici 151. samoborske brigade HV br. 1 u Samoboru.

Organi upravljanja su Direktor, Nadzorni odbor i Skupština Društva.

Društvo je do 2.11.2017. godine zastupao gosp. Krešimir Jelić, a Odlukom Skupštine od 03.11.2017. direktor Društva je Ivica Karoglan. Direktor zastupa Društvo pojedinačno i samostalno.

# 1.1. OSNOVE ZA SASTAVLJANJE FINANCIJSKIH IZVJEŠTAJA

Financijski izvještaji za 01.01. - 31.12.2017. godine sastavljeni su u skladu s Hrvatskim standardima financijskog izvještavanja, koje je objavio Odbor za standarde financijskog izvještavanja u Narodnim novinama 86/2015 propisanim kao okvirom financijskog izvještavanja temeljem odredbi Zakona o računovodstvu (NN 78/2015, 134/15 i 120/16).

Financijski izvještaji pripremljeni su primjenom načela povijesnog troška po principu neograničenosti vremena poslovanja.

Detaljna objašnjenja priznavanja pojedinačnih pozicija dana su u sklopu svake pojedinačne pozicije.

Financijska izvješća za 2017. godinu usvojila je uprava Društva 27. travnja 2018. godine.

# 1.2. ZNAČAJNE RAČUNOVODSTVENE POLITIKE

Računovodstvene politike dane u nastavku, primjenjivane su dosljedno za sva razdoblja prezentirana u ovim financijskim izvještajima i u sukladu su s Hrvatskim standardima financijskog izvještavanja i Zakonom o računovodstvu. U nastavku prikazujemo osnovne odrednice primjenjenih računovodstvenih politika.

**1.3. POLITIKA ISKAZIVANJA IMOVINE**

**1.3.1. Nematerijalna i materijalna imovina**

Materijalna imovina iskazuje se u poslovnim knjigama po trošku nabave sukladno točki 6.3. HSFI-a 6.

Nabavnu vrijednost čine svi izdaci nabave i dovođenja materijalne imovine u radno stanje za namjeravanu uporabu.

Materijalnu imovinu čini oprema pribavljena za trajnu uporabu, čiji je korisni vijek trajanja duži od jedne godine.

Neuporabljivi predmeti materijalne imovine za koje se ne očekuju koristi stavljaju se van uporabe ili se obavlja prodaja, isključuju se iz bilance zajedno sa pripadajućom akumuliranom amortizacijom. Bilo koja zarada ili gubitak nastao pri prestanku priznavanja imovine iskazuje se u računu dobiti i gubitka u godini prestanka priznavanja u neto iznosu (razlika između prodajne i neotpisane vrijednosti).

**1.3.2. Amortizacija**

Amortizacija se obračunava za svako sredstvo dugotrajne imovine pojedinačno na njegovu nabavnu vrijednost. Za nabavljenu imovinu ranijih godina amortizacija se obračunava na nabavnu vrijednost utvrđenu krajem prethodne godine, a za nabavljenu u tijeku godine počevši od sljedećeg mjeseca na nabavnu vrijednost primjenom linearne metode po stopama koje se priznaju kao porezni rashod.

Sredstva dugotrajne imovine čija je pojedinačna nabavna vrijednost manja od 3.500,00 kuna otpisuju se jednokratno.

Obveza obračuna amortizacije traje dok se materijalna i nematerijalna imovina u cjelosti ne otpiše.

**1.3.3. Politika iskazivanja potraživanja**

Kao kratkotrajna potraživanja iskazuju se:

* potraživanja od kupaca za prodane proizvode i obavljene usluge,
* potraživanja od društava povezanih sudjelujućim interesom,
* potraživanja za dane predujmove i ostala kratkotrajna potraživanja koja su proizašla iz redovitih aktivnosti Društva.

Usklađenje vrijednosti potraživanja na teret rashoda poslovanja obavlja se za sva potraživanja i ostala potraživanja za koja se došlo do saznanja da potraživanje nije u roku naplaćeno ili da su nastale okolnosti djelomičnog umanjenja potraživanja sukladno Zakonu o porezu na dobit, a za koja je ranije iskazan poslovni prihod. Odluku o vrijednosnom usklađenju ili otpisu potraživannja donosi direktor Društva.

**1.4. POLITIKA ISKAZIVANJA PLAĆENIH TROŠKOVA BUDUĆEG RAZDOBLJA I OBRAČUNATIH PRIHODA**

Unaprijed plaćeni troškovi priznaju se kao imovina u razdoblju kada su plaćena, a odnose se na buduća razdoblja. Nedospjela naplata prihoda priznaje se kao imovina i prihod kada se odnosi na prihod razdoblja, a još nisu zadovoljeni kriteriji za fakturiranje na temelju uredne isprave o obavljenoj usluzi.

**1.5. POLITIKA ISKAZIVANJA OBVEZA**

Kao kratkoročne obveze iskazuju se obveze nastale stjecanjem dobara i korištenjem usluga za koje se vrši isplata, zakonom propisane obveze za poreze i doprinose i ostala zakonska davanja, obveze prema zaposlenima i druge kratkoročne obveze nastale u razdoblju poslovanja.

Unaprijed plaćene isporuke dobara i usluga od strane kupca na dan bilance iskazuju se kao dio kratkoročnih obveza.

Kao dugoročne obveze iskazuju se obveze čiji je rok plaćanja duži od godinu dana.

**1.6. ODGOĐENO PLAĆANJE TROŠKOVA I PRIHOD BUDUĆEG RAZDOBLJA**

Odgođeno plaćanje troškova priznaje se kao obveza kada se odnosi na troškove nastale u tekućem razdoblju, a za koje nisu ispunjeni uvjeti za fakturiranje.

Prema HSFI 15.37 - primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Prihodi budućeg razdoblja koji se iskazuje u bilanci kao dio kratkoročnih obveza obuhvaćaju odgođene prihode za investicije u tijeku i aktiviranu imovinu za dio koji je financiran sredstvima Hrvatskih voda, Grada Samobora i drugih - bespovratno primljenih sredstava.

# 2. BILJEŠKE UZ POZICIJE BILANCE

# A K T I V A

# 2.1. DUGOTRAJNA IMOVINA

# Kao dugotrajna imovina u bilanci je iskazano sljedeće:

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Nematerijalna imovina | 35.670 | 17.607 | 49,36 |
| Zemljište | 1.110.960 | 1.110.960 | 100,00 |
| Građevinski objekti | 60.112.064 | 63.628.251 | 105,85 |
| Postrojenja i oprema | 138.555 | 96.506 | 69,65 |
| Transportna imovina | 329.632 | 561.729 | 170,41 |
| Materijalna imovina u pripremi | 16.111.928 | 15.796.197 | 98,04 |
| Ukupno | 77.838.809 | 81.211.250 | 104,33 |

**Promjene na materijalnoj imovini u 2017. godini bile su:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Nemater. imovina | Građ. objekti | Zemljište | Oprema | Transp. imovina | Imovina u pripremi | Ukupno |
| I. NABAVNA VRIJEDNOST | | | | | | | | |
| 1. | Stanje 01.01.2017. | 46.920 | 90.604.880 | 1.110.960 | 433.970 | 1.651.234 | 16.111.928 | 109.959.892 |
| 2. | Povećanje - nabava | 2.080 | 5.705.320 |  | 6.110 | 434.580 | 5.389.589 | 11.537.679 |
| 3. | Smanjenje - rashod |  |  |  | 80.936 | 345.599 | 5.705.320 | 6.131.855 |
| Stanje 31.12.2017. | | 49.000 | 96.310.200 | 1.110.960 | 359.144 | 1.740.215 | 15.796.197 | 115.365.716 |
| II. ISPRAVAK VRIJEDNOSTI | | | | | | | | |
| 4. | Stanje 01.01.2017. | 11.250 | 30.492.816 | 0 | 295.415 | 1.321.602 | 0 | 32.121.083 |
| 5. | Amortizacija za 2017.g. | 20.143 | 2.189.133 |  | 48.159 | 134.829 |  | 2.392.264 |
| 6. | I.V. Rash. imovine |  |  |  | 80.936 | 277.945 |  | 358.881 |
| Stanje 31.12.2017. | | 31.393 | 32.681.949 | 0 | 262.638 | 1.178.486 | 0 | 34.154.466 |
| III. SADAŠNJA VRIJEDNOST | | 17.607 | 63.628.251 | 1.110.960 | 96.506 | 561.729 | 15.796.197 | 81.211.250 |

**2.1.1. Nematerijalna imovina**

Od tvrtke 800 Ventures d.o.o. kupljena je osnovna licenca programa ProgeCad u vrijednosti 2.080 kuna.

**2.1.2. Zemljište**

Prema elaboratu Procjena tržišne vrijednosti nekretnine koji je izradio Stalni sudski vještak za graditeljstvu i procjenu nekretnina Katarina Grubač, dipl.ing.arh., vrijednost zemljišta iznosi 1.110.960 kuna. U Izvatku iz zemljišne knjige zemljište Prečistač otpadnih voda Čerešnjica z.k.č.br. 820/14 površine 4210 m2 kao vlasnik 1/1 upisana je Odvodnja Samobor d.o.o. Slijedom navedenog u poslovne knjige knjižili smo zemljište prema procijenjenoj vrijednosti.

**2.1.3. Građevinski objekti**

U 2017. godini aktivirano je izgrađenih kanala za odvodnju u vrijednosti 5.705.320 kuna, a prenesene su u upotrebu zaključno do 31.12.2017. godine.

Nabavna vrijednost svih kanalizacija iznosi 93.729.039 kuna, dok akumulirana amortizacija iznosi 30.100.788 kuna. Vrijednost Pročistača otpadnih voda iznosi 2.581.162 kune i u cijelosti je amortiziran.

**2.1.4. Postrojenja i oprema**

Zbog potrebe posla u 2017. godini je nabavljeno računalo u vrijednosti 6.110 kuna. Računalo je stavljeno u upotrebu i njegov korisni vijek trajanja je dvije godine.

Odlukom Direktora o rashodovanju dugotrajne materijalne imovine, oprema u vrijednosti 80.936 kuna isknjižena je iz uporabe. Neka računala su prodana radnicima, dok je preostala neupotrebljiva, neispravna i zastarjela IT oprema 20.12.2017. godine zbrinuta putem Spectra media d.o.o., trgovačkog društva ovlaštenog za zbrinjavanje IT otpada. Potrgana i neispravna oprema i sitni inventar zbrinuti su na Reciklažnom dvorištu trgovačkog društva Komunalac d.o.o. Samobor.

**2.1.5. Transportna imovina**

Teretna vozila IVECO ZG 4856 EC i RANGER RAP ZG 4750 FI su sistemom „staro za novo“ u 2017. godini zamijenjena za teretna vozila FIAT DUCATO ZG 4848 GI i AMAROK HIGHLINE 3.0 TDI ZG 8730 GJ.

Ukupna vrijednost Transportne imovine na dan 31.12.2017. godine iznosi 1.740.215 kune i amortizirana je u ukupnom iznosu 1.178.486 kune, dakle, neamortizirano je 561.729 kuna.

**2.1.6. Materijalna imovina u pripremi - investicije u tijeku**

Investicije u tijeku iskazane u bilanci iznose:

|  |  |  |  |
| --- | --- | --- | --- |
| R.br. | Opis | 31.12.2016. | 31.12.2017. |
| 1. | Odvodnja i pročišćavanje otpadnih voda grada Samobora | 11.559.884 |  |
| 2. | Novi Sjeverni kolektor |  | 332.681 |
| 3. | Izmještanje i rekonstrukcija Južnog kolektora |  | 1.729.597 |
| 4. | Zacjevljenje dijela GOK-a sustava odvodnje grada Samobora |  | 1.477.365 |
| 5. | Transportni kolektor od preljeva GOK-a do uređaja i rekonst |  | 159.053 |
| 6. | Odvodnja naselja Mala i Velika Rakovica i Kladje |  | 1.034.214 |
| 7. | Sustav odvodnje naselja Gradna - faza 1 |  | 232.616 |
| 8. | Sustav odvodnje naselja Velika Jazbina i Klokočevec - I faza |  | 405.677 |
| 9. | Sustav odvodnje naselja Mala Jazbina i Lug Samoborski - I fa |  | 682.225 |
| 10. | Sustav odvodnje naselja Perivoj i Bobovica - I i II faza |  | 826.109 |
| 11. | Retencijski kolektor i preljevni objekt Bregana |  | 276.129 |
| 12. | Projekt razvoja sustava odvodnje grada Samobora I. etapa |  | 4.597.891 |
| 13. | Drenaža područja Giznik |  | 112.000 |
| 14. | Odvodnja oborinskih voda Hrastina-Farkaševec-Domaslo | 164.250 | 164.250 |
| 15. | Odvodnja Ulice grada Wirgesa, Sv.Helene i Ulice P.Što | 61.432 | 61.432 |
| 16. | Fekalna kanalizacijska mreža u naselju Vrhovčak | 77.498 | 77.498 |
| 17. | Oborinska odvodnja dijela naselja Hrastina i Domaslo | 165.672 | 165.672 |
| 18. | Fekalna kanalizacija naselja Mala i Velika Rakovica | 277.150 | 277.150 |
| 19. | Kanalizacija u ulici Trkeši u Bregani | 42.000 | 42.000 |
| 20. | Investicijska studija izgradnje novog prečistaća | 194.870 | 237.870 |
| 21. | Glavni odvodni kanal sustava odvodnje Grada Samobora | 290.000 | 290.000 |
| 22. | Obor.odvodnja u dijelu Mirnovečke i Prigorske u M.Rakov | 18.000 | 18.000 |
| 23. | Mješovita kanalizacija u Ulici I.Hoića u Samoboru | 19.773 | 19.773 |
| 24. | Javna fekalna kanalizacija i crpna stanica Vrbovec i Medsave | 58.661 | 58.661 |
| 25. | Javna fekalna kanalizacija u Terezinoj ulici u Hrastini | 34.641 | 34.641 |
| 26. | Mješovita kanalizacija Starogradska i dio Gornjeg kraja |  | 178.000 |
| 27. | Mješovita kanalizacija u Ulici Ratka Buzine u Samoboru |  | 377.711 |
| 28. | Javna sanitarna kanalizacija u ulici S.Vugrinca u Samoboru |  | 197.551 |
| 29. | Javna sanitarna kanalizacija - put Trebež u Vrbovcu Samobor |  | 84.200 |
| 30. | Oborinska odvodnja u naselju Rakov Potok | 15.500 | 0 |
| 31. | Kanalizacijska mreža naselja Jelenščak L=1563,25 m | 1.593.579 | 0 |
| 32. | Spojni kanal kolektora Starogradska - Vugrinščak |  | 16.480 |
| 33. | Izmještanje trase cjevovoda od Domaslovca do Farkaševca |  | 74.520 |
| 34. | Izmještanje i rekonstrukcija Južnog kolektora Grada Samobora | 386.073 | 355.448 |
| 35. | Izvlaštenje radi izgradnje sustava odvodnje naselja Gradna | 157.839 | 156.525 |
| 36. | Izmještanje Sjevernog kolektora Grada Samobora | 460.246 | 485.734 |
| 37. | Izvlaštenje radi izgradnje sustava odv.M.i V. Rakovica i Kladje | 169.653 | 169.653 |
| 38. | Izvlaštenje radi izgradnje sustava odv.Perivoj i Bobovica | 325.143 | 347.807 |
| 39. | Izvlaštenje radi izgradnje sustava odv.V.Jazbina i Klokočevac | 40.064 | 40.064 |
|  | Ukupno | 16.111.928 | 15.796.197 |

## 2.2. KRATKOTRAJNA IMOVINA

Kratkotrajna imovina se sastoji od Zaliha, Potraživanja te Novca u banci i blagajni. U Bilanci je iskazana sljedeća kratkotrajna imovina:

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Zalihe | 0 | 0 | 0 |
| Potraživanja | 3.966.156 | 3.256.193 | 82,10 |
| Novac u banci i blagajni | 442.972 | 224.914 | 50,77 |
| Ukupno | 4.409.128 | 3.481.107 | 78,95 |

# 2.2.1. Zalihe

Zalihe su iskazane sukladno primjenjenoj računovodstvenoj politici i sastoje se od sljedećih pozicija:

* Sitni inventar u upotrebi 94.181
* Auto-gume u upotrebi 77.739
* Zaštitna odjeća u upotrebi 34.371
* Ispravak vrijednosti sitnog inventara -206.291

- Ukupno: 0

### 2.2.2. Potraživanja

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Potraživanja od kupaca | 3.457.849 | 2.895.485 | 83,74 |
| Potraživanja od zaposlenika | 3.850 | 0 | 0 |
| Potraživanja od države i drugih institucija 33.286 | | 84.672 | 254,38 |
| Ostala potraživanja | 471.171 | 276.036 | 58,59 |
| Ukupno: | 3.966.156 | 3.256.193 | 82,10 |

**2.2.3. Potraživanja od kupaca**

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Potraž. od VIO za održ.odvodnje | 1.901.295 | 1.488.802 | 78,30 |
| Potraživanja za uslugu fekalca | 26.534 | 31.291 | 117,93 |
| Potraživanje za priključke | 40.043 | 50.826 | 126,93 |
| Potraživanje za održavanje slivnika | 44.881 | 62.618 | 139,52 |
| Potraživanje za ostale usluge | 517 | 19.250 | 3723,40 |
| Potraž. s naslova naknade za razvoj | 1.444.578 | 1.250.282 | 86,55 |
| Vrijednosno usklađenje | 0 | -7.584 | 0 |
| Ukupno | 3.457.849 | 2.895.485 | 83,74 |

### 2.2.4. Potraživanja od zaposlenika i članova poduzetnika

Potraživanja od zaposlenika i članova poduzetnika je potraživanje za akontacije za nabavu u gotovini.

### 2.2.5. Potraživanja od države i drugih institucija

Potraživanja od države i drugih institucija je potraživanje:

- za procijenjenu obvezu PDV-a za prosinac 2017. godine Vodoopskrbe i odvodnje d.o.o. od 31.585 kuna,

- za potraživanje za predujmove poreza na dobit prema PD prijavi od 52.604 kune i

- za potraživanje za više plaćenu naknadu za šume od 484 kune.

### 2.2.6. Ostala potraživanja

Ostala potraživanja su potraživanje od HZZO-a za naknadu za bolovanje 5.632 kuna i potraživanje po Zahtjevima za financiranje Grada Samobora od 270.404 kuna.

### 2.2.7. Novac u banci i blagajni

Novac na računu i blagajni iskazuje se u nominalnoj vrijednosti u kunama. Na dan 31.12.2017. godine na žiro računu Odvodnje Samobor d.o.o. bilo je 224.540 kuna, a u blagajni 374 kuna, ukupno je bilo novčanih sredstava 224.914 kuna.

### 2.3. PLAĆENI TROŠKOVI BUDUĆEG RAZDOBLJA

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Plaćeni troškovi budućeg razdoblja | 63.147 | 268.105 | 424,57 |
|  |  |  |  |

Na ovoj poziciji iskazane su unaprijed plaćene premije osiguranja vozila od 22.266 kuna te nefakturirani prihodi od 245.839 kuna. Nefakturirani prihodi odnose se na obračun Vodoopskrbe i odvodnje d.o.o. za prosinac 2017. godine.

**2.4. IZVANBILANČNI ZAPISI**

U izvanbilančne zapise knjižena je Oprema poslovnog prostora u zakupu – tuđa sredstva u vrijednosti 19.810 kuna, primljene bjanco zadužnice za dobro izvršenje ugovora 200.000 kuna, primljena garancija za uredno ispunjenje ugovora od Tigre d.o.o. od 440.752 kuna. Izdane su zadužnice od 2.500.000 kuna Hrvatskim vodama prema uvjetima za pripremu i provedbu projekata Ministarstva regionalnog razvoja i fondova Europske unije za projekt EN.2.1.16 – 0078 Nastavak izgradnje kanalizacijske mreže naselja Jelenščak. Također su izdane zadužnice od 500.000 kuna Privrednoj banci d.d. za osiguranje naplate tražbina po Ugovoru o kratkoročnom revolving kreditu.

# P A S I V A

# 2.5. KAPITAL I REZERVE

Stanje temeljnog kapitala na dan 31.12.2017. godine iznosi 1.550.000 kuna. Temeljni kapital je Rješenjem broj Tt-13/27804-2 upisan u Sudski registar Trgovačkog suda u Zagrebu.

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Upisani temeljni kapital | 1.550.000 | 1.550.000 | 100,00 |
| Zadržana dobit | 80.408 | 361.814 | 449,97 |
| Dobit poslovne godine | 281.406 |  | 0 |
| Gubitak poslovne godine | 0 | 1.883.481 | 0 |
| Ukupno | 1.911.814 | 28.333 | 1,48 |

Kapital Društva sastoji se od zadržane dobiti prema Odlukama Skupštine društva prethodnih razdoblja u iznosu 361.814 kuna i gubitka poslovne godine od 1.883.481 kunu.

### 2.6. KRATKOROČNE OBVEZE

Kratkoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveze.

Kao kratkoročne obveze u bilanci su iskazane:

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Obveze prema bankama | 0 | 350.000 | 0 |
| Obveze prema dobavljačima | 1.126.705 | 1.288.875 | 114,39 |
| Obveze prema zaposlenicima | 208.982 | 204.075 | 97,65 |
| Obveze za poreze i doprinose i sl. | 166.545 | 119.355 | 71,67 |
| Ostale kratkoročne obveze | 1.028.720 | 1.015.707 | 98,74 |
| Ukupno | 2.530.952 | 2.978.012 | 171,97 |

### 2.6.1. Obveze prema bankama

Dana 26.06.2017. godine zaključen je Ugovor o kratkoročnom revolving kreditu s Privrednom bankom Zagreb u iznosu od 500.000 kuna s krajnjim rokom vraćanja 14.06.2018. godine i fiksnom kamatom od 4%. Od navedenog kredita iskorišteno je 350.000 kuna za povrat sredstava Hrvatskim vodama po Verifikaciji Zahtjeva za nadoknadom sredstava vezano uz projekt „Nastavak izgradnje kanalizacijske mreže naselja Jelenščak“ kojim su neki od troškova utvrđeni kao neprihvatljivi (asfaltiranje ulica nakon polaganja cjevovoda).

### 2.6.2. Obveze prema dobavljačima

Kao obveza prema dobavljačima su fakture dobavljača za isporuke do 31.12.2017. godine koje dospijevaju u 2018. godini, u iznosu 1.288.875 kuna.

**2.6.3. Obveze prema zaposlenicima**

Obveza prema zaposlenicima je zapravo obračunata plaća za prosinac 2017. godine, čije je dospijeće u siječnju 2018. godine. Plaća je regulirana internim aktom i važećim propisima Republike Hrvatske za obračunati porez i doprinose iz i na plaću, te za prosinac iznosi:

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Neto plaća | 195.997 | 190.343 | 97,12 |
| Ostala materijalna prava radnika | 12.985 | 13.731 | 105,75 |
| Ukupno | 208.982 | 204.075 | 97,65 |

### 2.6.4. Obveze za poreze, doprinose i slična davanja

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Obveza za razliku poreza i pretporeza | 0 | 7.510 | 0,00 |
| Porezi i doprinosi iz plaća | 65.850 | 64.655 | 98,19 |
| Doprinosi na plaću | 46.791 | 46.207 | 98,75 |
| Doprinos zbog neisp.kvote za zapošljavanje invalida | 983 | 983 | 100,00 |
| Obveza za porez na dobitak | 52.520 |  |  |
| Obveza za nadoknadu za šume | 401 |  |  |
| Ukupno | 166.545 | 119.237 | 69,79 |

### 2.6.5. Ostale kratkoročne obveze

Kao ostala kratkoročna obveza knjižena je fakturirana, a nenaplaćena Naknada za razvoj odvodnje od 1.015.707 kuna. U odnosu na 2016., kada je iznosila 1.028.720 kunu, to je smanjenje od 1,26 %.

Gradsko vijeće Grada Samobora donijelo je 2014. godine Odluku o povećanju naknade za razvoj na način da je naknada za razvoj vodoopskrbe umanjena u korist naknade za razvoj odvodnje. Ovu naknadu fakturira Vodoopskrba i odvodnja d.o.o. Zagreb, a naplaćena se koristi za izgradnju kanalizacijske infrastrukture na području Grada Samobora.

# 2.7. ODGOĐENO PLAĆANJE TROŠKOVA I PRIHODI BUDUĆEG RAZDOBLJA

Prema HSFI 15 - primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Odgođeno plaćanje troškova i prihod budućeg razdoblja iskazan u bilanci na dan 31.12.2017. godine odnosi se na:

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Neutrošena Naknada za razvoj odvodnje | 2.726.994 | 3.493.405 | 128,10 |
| Odg. priznavanje prihoda investicija u tijeku | 14.515.410 | 14.162.725 | 97,57 |
| Odg. priznavanje prihoda kanal. u upotrebi | 59.059.513 | 62.626.518 | 106,04 |
| Odg. priznavanje prihoda nekretnine u pripremi | 1.539.018 | 1.555.232 | 101,05 |
| Obrač. troškovi za koje nije primljena faktura | 27.382 | 116.237 | 424,50 |
| Ukupno | 77.868.318 | 81.954.117 | 105,25 |

U 2017. godini naplaćeno je naknade za razvoj u iznosu od 2.686.744 kuna, a namjenski utrošeno u iznosu od 1.920.333 kune, odnosno neutrošen iznos naknade za razvoj na dan 31.12.2017. godine je 3.493.405 kune.

Odgođeno priznavanje prihoda - kanalizacija u upotrebi odnosi se na kanalizaciju financiranu sredstvima drugih. U 2017. godini odgođeno priznavanje prihoda povećano je za aktivirane investicije za 5.705.320 kuna i smanjeno za obračunatu amortizaciju za 2.138.315 kuna za koji iznos su povećani prihodi razdoblja u skladu s Računovodstvenim politikama.

# 3. BILJEŠKE UZ POZICIJE RAČUNA DOBITI I GUBITKA

# 3.1. POSLOVNI PRIHODI

Prema računovodstvenim politikama, prihodi predstavljaju povećanje ekonomske koristi tijekom obračunskog razdoblja. Prihodi se priznaju danom isporuka roba ili usluga, te izdavanjem računa.

U razdoblju 01.01. – 31.12.2017. godine ostvareno je ukupno 8.917.025 kuna poslovnog prihoda, dok je u 2016. godini ostvareno 10.741.731 kuna, što je smanjenje od 17 %.

**3.1.1. Prihod od prodaje (izvan grupe)**

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Prihod od održavanja javne odvodnje | 2.892.503 | 2.925.497 | 101,14 |
| Prihod od održavanja slivnika | 1.199.997 | 1.200.000 | 100,00 |
| Prihod od usluga pražnjenja septičkih jama | 244.141 | 262.301 | 107,44 |
| Prihod od izrade priklj. na javnu odvodnju | 204.052 | 299.011 | 146,54 |
| Prihodi od izdavanja raznih potvrda | 7.452 | 9.315 | 125,00 |
| Prihodi od iskopa, utovara i sl. | 22.349 | 5.475 | 24,50 |
| Ukupno | 4.570.494 | 4.701.599 | 102,87 |

Prihodi od prodaje ostvareni su od isporuke usluga iz registrirane djelatnosti: održavanje javnje odvodnje, usluga pražnjenja septičkih jama te izrade priključaka na javnu odvodnju.

Najznačajniji prihod je prihod od održavanja javne odvodnje. Održavanje se plaća prema cjeniku poduzeća i kubnom metru potrošene vode. Fakturiranje i naplatu ove usluge obavlja trgovačko društvo Vodoopskrba i odvodnja d.o.o. Zagreb.

Prihod od održavanja slivnika ostvaren je temeljem Ugovora o povjeravanju poslova odvodnje atmosferskih voda u Gradu Samoboru između trgovačkog društva Odvodnja Samobor i Grada Samobora.

Prihodi od usluga iskopa, utovara, prijevoza ostvareni su izravnom narudžbom mjesnih odbora ili Grada Samobora.

**3.1.2. Prihodi na temelju upotrebe vlastitih proizvoda, robe i usluga**

Prihod s osnove uporabe vlastitih sredstava u izgradnji dugotrajne imovine obračunat je internim obračunima – privremenim i okončanim situacijama bez internih dobitaka. Građevinski objekti – kanali za odvodnju preneseni su u upotrebu i povećavaju vrijednost imovine.

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Prihod s osnove uporabe vlastitih sredstava u izgradnji dugotrajne imovine | 3.025.000 | 1.990.809 | 65,81 |

**3.1.3. Ostali poslovni prihodi**

Prihodi od državnih potporapovezani su sa primljenim sredstvima dugotrajne imovine od Grada Samobora i Hrvatskih voda, koja se amortiziraju i raspoređuju u prihod u razdoblju i omjerima u kojima se tereti amortizacija na ta sredstva. Ova stavka Računa dobiti i gubitka zapravo je obračunat alikvotni iznos amortizacije koji se prizna kao prihod u obračunskom razdoblju, a sve temeljem HSFI-ja 15 i MRS-a 20.

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Prihodi od državnih potpora | 2.005.571 | 2.138.315 | 106,62 |
| Prihod od refundacije troškova | 9.983 | 14.978 | 150,04 |
| Prihod od isplate šteta po polici osiguranja | 19.723 | 13.608 | 69,00 |
| Prihod od prodaje osnovnih sredstava |  | 54.730 | 0 |
| Naknadno pronađena imovina | 1.110.960 | 0 | 0 |
| Ukupno | 3.146.237 | 2.224.617 | 70,71 |

# 3.2. POSLOVNI RASHODI

Rashodi predstavljaju smanjenje ekonomske koristi kroz obračunsko razdoblje u obliku odljeva ili stvaranja obaveza.

**3.2.1. Materijalni troškovi**

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Troškovi sirovina i materijala | 1.028.940 | 887.777 | 86,28 |
| Troškovi administracije i uprave | 38.190 | 33.896 | 88,76 |
| Trošak sitnog inv., zašt. odjeće i autoguma | 25.368 | 56.030 | 220,87 |
| Potrošena energija | 219.257 | 250.056 | 114,05 |
| Ukupno | 1.311.755 | 1.227.759 | 93,60 |

**3.2.2. Ostali vanjski troškovi**

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Vanjske usluge: telefon, oglašavanje, zakup | 768.871 | 735.238 | 95,63 |
| Usluge tekućeg održavanja | 205.942 | 187.987 | 91,28 |
| Usluge kooperanata | 998.762 | 1.126.965 | 112,84 |
| Komunalne usluge | 97.515 | 101.620 | 104,21 |
| Usluga obračuna i naplate odvodnje i NZR | 298.413 | 344.778 | 115,54 |
| Ukupno | 2.369.503 | 2.496.588 | 105,36 |

**3.2.3. Troškovi osoblja**

Ukupni troškovi osoblja za 2016. godinu odnose se na 34 zaposlena na bazi stanja i 33 zaposlena na bazi sati rada. U 2017. godini bilo je zaposleno 33 radnika na bazi stanja i 32 radnika na bazi sati rada.

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Neto plaća | 2.315.264 | 2.351.019 | 101,54 |
| Doprinosi iz plaća | 811.934 | 790.946 | 97,42 |
| Doprinosi na plaću | 558.980 | 561.670 | 100,48 |
| Ukupno | 3.686.178 | 3.703.635 | 100,47 |

**3.2.4. Amortizacija**

Trošak amortizacije obračunat je primjenom linearne metode za svako sredstvo pojedinačno u korisnom vijeku trajanja. Troškovi amortizacije u 2017. godini iznose 2.392.264 kune, od čega se iznos od 2.138.315 kuna odnosi na amortizaciju obračunatu za materijalnu imovinu (objekte komunalne infrastrukture) financiranu tuđim bespovratno primljenim sredstvima, a za koji iznos je povećan prihod (veza bilješka 3.1.3.).

**3.2.5. Ostali troškovi**

|  |  |  |  |
| --- | --- | --- | --- |
| Opis | 31.12.2016. | 31.12.2016. | Index 17/16 |
| Ostala materijalna prava radnika | 286.676 | 261.609 | 91,26 |
| Nadoknada članovima NO | 49.600 | 45.263 | 91,26 |
| Nadoknada članovima uprave | 0 | 7.858 | 0 |
| Premije osiguranja | 72.626 | 83.945 | 115,59 |
| Ostali nematerijalni troškovi | 122.531 | 142.537 | 116,33 |
| Ukupno | 531.433 | 541.212 | 101,84 |

**3.2.6. Vrijednosna usklađenja**

Vrijednosno usklađenje kratkotrajne imovine u iznosu 7.584 kune odnosi se na potraživanja od kupaca dospjela na dan 31.12.2016., a koja nisu naplaćena u 2017. godini.

**3.2.7. Ostali poslovni rashodi**

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Izravni otpisi od kupaca | 122.858 | 150.246 | 122,29 |
| Neamortizirana vrijednost rashodovane imovine |  | 67.654 |  |
| Donacije za milodare, potpore |  | 206.000 |  |
| Ukupno | 122.858 | 423.900 | 345,03 |

* Ostali poslovni rashodi podrazumijevaju izravne otpise od kupaca i iznose 40.522 kune za 2015. godinu i 122.858 kuna za 2016. godinu. Fakturiranje i naplatu usluge održavanja javne odvodnje obavlja trgovačko društvo Vodoopskrba i odvodnja d.o.o. Zagreb i dostavlja prijedloge za otpis potraživanja prema odluci Komisije za pritužbe i žalbe građana na prekomjernu potrošnju.
* Neamortizirana vrijednost rashodovane imovine odnosi se na isknjiženje teretnih vozila IVECO ZG 4856 EC i RANGER RAP ZG 4750 FI koji su sistemom „staro za novo“ u 2017. godini zamijenjena novim vozilima FIAT DUCATO ZG 4848 GI i AMAROK HIGHLINE 3.0 TDI ZG 8730 GJ.
* Odlukom direktora u 2017. godini dodjeljene su slijedeće donacije i potpore:

Bratovština svetog Antuna Pustinjaka – Klake kulturna baština 6.000

Nogometni klub Samobor sport 200.000

**3.3. FINANCIJSKI PRIHODI**

**3.3.1. Ostali prihodi s osnove kamata**

Prihodi od kamata su redovite kamate na depozit kod Addiko banke i prihodi od zateznih kamata obračunatih zbog zakašnjenja u roku plaćanja. Za 2016. godinu iznose 1.222 kuna, a za 2017. godinu iznose 459 kuna i čine smanjenje prihoda za 37 %.

**3.4. FINANCIJSKI RASHODI**

**3.4.1. Rashodi od kamata**

Rashodi od kamata su obračunate zatezne kamate zbog zakašnjenja u roku plaćanja i iznose 19 kune u 2016. g., dok u 2017. g. iznose 78 kuna. U 2017. godini plaćeno je 7.945 kuna kamata koja se odnosi na kratkoročni kredit Privredne banke d.d. Zagreb, a sve po Ugovoru o kratkoročnom revolving kreditu.

# 3.5. DOBIT/GUBITAK RAZDOBLJA

|  |  |  |  |
| --- | --- | --- | --- |
| Opis | 31.12.2016. | 31.12.2017. | Index 17/16 |
| Poslovni prihodi | 10.741.731 | 8.917.025 | 83,01 |
| Poslovni rashodi | 10.389.255 | 10.792.942 | 103,89 |
| Dobit iz poslovnih aktivnosti | 352.476 | -1.875.917 | -532,21 |
| Financijski prihodi | 1.222 | 459 | 37,56 |
| Financijski rashodi | 19 | 8.023 | 42226,32 |
| Dobit iz financijskih aktivnosti | 1.203 | -7.564 | -628,76 |
| Dobit tekuće godine | 353.679 | -1.883.481 | -532,54 |

Ukupni prihodi za 2017. godinu ostvareni su 83 % u odnosu na prethodnu godinu. S obzirom da prema Pravilniku o posebnim uvjetima za obavljanje djelatnosti javne odvodnje (NN 28/2011.) tehnički nismo opremljeni za izvođenje radova i sanacije postojećih kanala i cjevovoda, to smo bili prisiljeni koristiti usluge kooperanata za ispunjenje Plana gradnje komunalnih vodnih građevina i Programa gradnje objekata i uređaja komunalne infrastrukture u Gradu Samoboru budući je naše trgovačko društvo određeno za realizaciju istih. Trošak izvedenih radova knjižen je direktno na investiciju u tijeku, a refundirani iznos će se preko Odgođenih prihoda priznavati u razdoblju korištenja.

Prihod od naknadno pronađene imovine planiran je za 3.000.000 kuna, međutim postupak pred Općinskim sudom nije okončan i prihod će se knjižiti po okončanju istog. Prihod od prodaje dugotrajne imovine planiran je u iznosu od 350.000 kuna iz razloga što se vozilo VW Amarok ZG 8730 GJ namijenjeno prodaji nije uspjelo prodati.

Rashodi su u 2017. godini bili u okvirima planiranog, osim neznačajnih povećanja ili smanjenja u okviru pojedinih stavaka (konta) na koje se nije moglo utjecati.

Financijski rashodi u iznosu 8.023 kune su kamate na iskorišten iznos kredita po Ugovoru o kratkoročnom revolving kreditu s Privrednom bankom d.d. Zagreb.

Za razdoblje 01.01. – 31.12.2017. godine ostvaren je gubitak zbog smanjenja prihoda iz svih aktivnosti društva u iznosu od 1.883.481 kunu.

# 3.6. POREZ NA DOBIT

U poreznoj bilanci računovodstveni gubitak uvećan je za 50% troškova reprezentacije za iznos od 32.006 kuna i za Vrijednosno usklađenje kupaca 7.584 kuna te umanjena za 80 % troškova općeg obrazovanja djelatnika od 33.618 kuna. Ostvaren je porezni gubitak 1.877.509 kuna.

# 4. SPOROVI I POTENCIJALNE OBVEZE

Pred Općinskim sudom u Novom Zagrebu, Stalna služba u Samoboru pokrenut je pojedinačni ispravni postupak za upis vlasništva na zemljištu kojim prolazi otvoreni odvodni kanal grada Samobora od naselja Hrastina Samoborska do autoceste A3 površine cca 35.000 m2. Ročište je bilo 09. 12. 2017. godine, međutim zbog žalbenog postupka predmet nije okončan, te će se prema Procjembenom elaboratu u poslovne knjige knjižiti zemljište prema procijenjenoj vrijednosti, ali tek po okončanju postupka.

# 5. DOGAĐAJI POSLIJE BILANCE

Od datuma bilance do sastavljanja ovih financijskih izvještaja, upravi Društva nije poznat niti jedan značajan događaj vezan uz poslovanje Društva, a koji se sukladno HSFI-jima trebaju posebno istaknuti u ovim izvještajima.

U Samoboru, \_\_\_\_\_\_\_\_\_\_\_\_\_\_\_

**Bilješke sastavila: Direktor:**

**Nadica Kos Ivica Karoglan, dipl.ing.agr.**